ซื้อรองเท้า Nike ออนไลน์ให้ปลอดภัย สังเกตรองเท้า Nike ปลอม
ถ้าไม่ได้ซื้อในช้อปหรือเว็บ Official ก็ต้องรู้จักสังเกตและแยกแยะ เพราะจะไม่มีสินค้าคือรองเท้าจริงๆ มาให้คุณจับต้องพิจารณา ไม่งั้นจะเสียเงินก้อนฟรีไม่รู้ตัว คุณควร   เช็คเรตติ้งของเว็บนั้น และอ่านรีวิวของลูกค้าคนอื่นก่อนตัดสินใจ คะแนนรีวิวแย่ๆ ชี้ชัดเลยว่าคนขายชื่อเสีย ไว้ใจไม่ได้ แต่ทีนี้ก็มีบางเว็บหรือบางเพจที่เลือกแสดงแต่รีวิว “ดีๆ” นี่สิ ยังไงลองเอาชื่อเว็บ/เพจไป search ดูก่อน โดยเฉพาะอ่านความเห็นในกระทู้ Pantip จะได้รู้ประสบการณ์ตรงของลูกค้า ควรซื้อกับแหล่งที่รับประกันคืนเงินเมื่อสินค้าเป็นของปลอม บางเว็บมีนโยบายรับคืนสินค้า คืนเงินให้ หรือชดเชยเพิ่มเติมเมื่อสินค้าเป็นของปลอม แม้จะเป็นเว็บกลางรวมคนขายจากหลายแหล่งก็ตาม อย่างน้อยคุณก็เบาใจได้ว่าถึงรองเท้ากลายเป็นของปลอม คุณก็จะได้เงินคืนแน่นอน ถึงรูปโฆษณาจริงจะสวยกว่า แต่ถ้าซื้อสินค้าออนไลน์ต้องเลือกที่พ่อค้า/แม่ค้าถ่ายรูปรองเท้าเอง ถึงถ่ายง่อย ไม่ได้องค์ประกอบศิลป์ แต่อย่างน้อยคุณก็รู้ว่าเขามีรองเท้าอยู่จริงๆ แถมยังเปิดโอกาสให้คุณได้เห็นสภาพรองเท้าคร่าวๆ ด้วย  ถ้าอยากดูรูปมุมอื่นเพิ่มเติม บางพ่อค้า/แม่ค้าก็ให้คุณติดต่อได้ วันที่ถ่ายจะช่วยยืนยันความน่าเชื่อถืออีกแรง เช่น บอกให้เขาช่วยเขียนข้อความอะไรวางข้างรองเท้า หรือถ่ายรองเท้าคู่กับหนังสือพิมพ์ของวันนั้นเป็นต้น บอกเลยว่ารองเท้าตัวอย่างของ Nike มีแค่ไซส์ (U.S.) 9, 10, 11 ของผู้ชาย ไซส์ 7 ของผู้หญิง และไซส์ 3.5 ของเด็กเท่านั้น ไม่มีรองเท้า Nike แบบ “custom” (สั่งตัด) หรือ “มีตำหนิ” แน่นอน   เช็คไซส์อื่นๆ ที่เขาขาย ไม่รู้ทำไม พวกขายของปลอมมักไม่มีไซส์ (U.S.) ใหญ่กว่า 9 หรือ 13 รองเท้า Nike รุ่นเก่าๆ หรือพวกแรร์ไอเท็ม จะไม่มีทางที่ร้านไหนจะมีสต็อกเยอะๆ หรือมีทีละหลายๆ ไซส์ อย่างถ้าคุณกำลังหาซื้อ Nike รุ่นวินเทจ แล้วเจอเว็บที่มีสต็อกซะ 200 คู่ นั่นก็ปลอมซะไม่รู้จะยังไง (โดยเฉพาะมือหนึ่งหรือรุ่นใหม่ๆ) ไม่ปลอมก็คงเยินเต็มที   แค่ Nike ลดราคา 50% ก็น่าสงสัยแล้ว เลือกที่ลดราคาสมเหตุสมผล หรือสมกับสภาพรองเท้าหน่อย โดยเฉพาะพวกรุ่นลิมิเต็ดหรือวินเทจ บางคนก็ใช้วิธีโก่งราคาสูงเว่อร์ แล้วตัดราคาลงจนต่ำผิดปกติ (ดีไม่ดีก็ไม่ได้ลดหรือแพงกว่าตามช้อป) แบบนี้ต้องระวัง เพราะอย่าลืมว่าซื้อออนไลน์คุณลูบคลำสำรวจไม่ได้ก่อนตัดสินใจ เช็คเวลาจัดส่ง ถ้าต้องให้คุณรออีก 7 - 14 วัน บางทีอาจเพราะพ่อค้า/แม่ค้าต้องรอของจากจีน (ก็ผู้ผลิตรองเท้า Nike ปลอมรายใหญ่ไงจะใครอีก) หรือประเทศอื่นๆ แถวบ้านเรา ถ้าจำเป็นต้องสั่งซื้อรองเท้า Nike ออนไลน์จริงๆ ซื้อจากเว็บ Official โดยตรงหรือเว็บใหญ่ๆ น่าเชื่อถือจะดีกว่า หรือเข้าหน้านี้เพื่อหาช้อป Nike ใกล้บ้านคุณ แค่นี้ก็ชัดเจนแล้วว่าปลอมหรือไม่ปลอม  ส่วนใหญ่จะเป็นของปลอมที่หน้าตาคล้ายๆ กันกับรองเท้าของจริงที่ยังไม่วางขาย พวกนี้อาศัยดูรูปโฆษณาที่ทาง Nike ปล่อยออกมา แล้วทำปลอมแบบงูๆ ปลาๆ คนที่หลงเชื่อส่วนใหญ่ก็เพราะอยากใส่ก่อนใครเพื่อนนี่แหละ พอเจอรองเท้ารุ่นที่ใช่ ให้ตรวจสอบรายละเอียดเพิ่มเติม   เอารูปที่ได้จากแม่ค้า/พ่อค้า โดยเฉพาะรูปที่ขอให้เขาถ่ายเจาะเพิ่มเติม ไปเทียบกับรูปรองเท้ารุ่นนั้นในเว็บ Nike อีกที หรือเว็บอื่นที่ดังๆ อีกวิธีใช้ตรวจสอบความน่าเชื่อถือของพ่อค้า/แม่ค้า ก็คือต้องมีรายละเอียดสำหรับติดต่อชัดเจน ยิ่งมีที่อยู่และทะเบียนการค้าด้วยยิ่งดี รองเท้า Nike ปลอมส่วนใหญ่จะไม่ได้มาในกล่อง Nike แท้ๆ แต่ห่อพลาสติกใสมา หรือไม่มีกล่องเลยด้วยซ้ำ  กล่อง Nike ปลอมจะติดกาวลวกๆ ไม่แข็งแรงทนทานเท่ากล่อง Nike แท้ๆ ถ้าคุณเคยมีรองเท้า Nike รุ่นใกล้เคียงกันหรือรุ่นเดียวกันมาก่อน ลองเอามาเปรียบเทียบกันดู ถ้าดูคุณภาพต่างกันน่าดู แสดงว่าคงปลอม เอาไปใส่ได้ไม่กี่วันบางชิ้นส่วนก็คงหลุดออกมาแล้ว   รองเท้า Nike แท้ๆ จะนุ่มและสีตุ่นๆ กว่า ไม่ขาวเว่อร์ เพราะทำจากหนังแท้ ในขณะที่รองเท้า Nike ปลอมทำจากหนังเทียม midsoles หรือพื้นรองเท้าส่วนกลางของ Nike ปลอมจะเห็นเป็นจุดๆ จากกระบวนการผลิตที่เทียบของแท้ไม่ได้ เช็คเชือกผูกรองเท้า ถ้า Nike แท้จะร้อยเชือกมาให้เรียบร้อย แต่รองเท้าปลอมจะร้อยข้ามรูบ้างเป็นธรรมดา รองเท้า Nike แท้ทุกคู่จะมี SKU number ซึ่งตรงกันทั้งที่รองเท้าและที่กล่อง ถ้าไม่มีเลขตรงนี้ หรือเลขที่รองเท้ากับกล่องไม่ตรงกัน แสดงว่าปลอมแบบไม่ต้องสงสัย  เช็คป้ายที่ลิ้นรองเท้า รองเท้า Nike ปลอมจะติดป้ายรุ่นเก่าๆ ไว้ข้างใน เช่น บอกว่าเป็นรุ่น 2008 ทั้งๆ ที่รองเท้า Nike รุ่นนั้นออกมาตอนปี 2010 พื้นรองเท้า Nike ปลอมจะดูเป็น "พลาสติ๊กพลาสติก" ใส่เดินแล้วลื่นกว่า ในขณะที่รองเท้า Nike จะใช้พื้นยาง BRS 1000  ไซส์ของรองเท้า Nike ปลอมไม่ค่อยตรงตามที่ระบุ มักจะเล็กกว่าจริงครึ่งไซส์ และหน้าแคบกว่ารองเท้า Nike ของแท้ ให้ลองใส่รองเท้า Nike แท้ไซส์เดียวกันดู ว่าคับหลวมแตกต่างกันแค่ไหน
จับไต๋แม่ค้า/พ่อค้า Nike ออนไลน์. อย่าซื้อกับเว็บที่เอารูปโฆษณาของ Nike ลงแทนรูปรองเท้าที่มีในสต็อก. อย่าไปเชื่อคนที่อ้างว่าเป็นรองเท้า Nike แบบ "สั่งตัด", "มีตำหนิ" หรือเป็นรองเท้า "ตัวอย่าง". อย่าซื้อรองเท้า Nike ที่ลดราคาไปกว่าครึ่ง. อย่าซื้อรองเท้าที่ยังไม่ทันวางขายในเว็บหรือในช้อป แต่ดันมีคนเอามาขายออนไลน์. ตรวจสอบรายละเอียดเพิ่มเติม. เช็คสภาพกล่องรองเท้า. เช็คสภาพรองเท้า. เช็คหมายเลข SKU ที่กล่อง รวมถึงป้ายในรองเท้า. ลองสวม.
https://www.wikihow.com/Spot-Fake-Nikes https://www.wikihow.com/Spot-Fake-Nikes
Buying Nike Shoes Online Spot Fake Nike Shoes Physically